“आनंद शिक्षा निकेतन” में बच्चों को पढ़ाने के लिए बाबर अली के अलावा 10 टीचर हैं। इनमें से 6 टीचर ने बाबर अली से ही शिक्षा हासिल की है और वो स्कूल में पढ़ाने के अलावा डिग्री कॉलेज में अपनी पढ़ाई जारी रखे हुए हैं। बाबर अली पिछले 10 सालों से इस स्कूल में हेडमास्टर की भूमिका में है। “आनंद शिक्षा निकेतन” में पढ़ने वाले ज्यादातर बच्चे गरीब परिवार से आते हैं, इसलिए ये इन बच्चों को मुफ्त में पढ़ाने का काम करते हैं। इतना ही नहीं स्कूल में पढ़ने वाले बच्चों को मुफ्त में किताबें और वर्दी दी जाती है। बाबर अली के मुताबिक स्कूल को चलाने का खर्चा उनको डोनेशन से मिलता है। फिलहाल इनकी इस मुहिम से आसपास के 5-6 गांव के बच्चों को फायदा मिल रहा है। इंग्लिश में मास्टर्स की पढ़ाई कर चुके बाबर अली का कहना है कि “अगर आप में किसी मंजिल को हासिल करने लिए जुनून है तो वहां पर उम्र, पैसा और दूसरी मुश्किलें कोई मायने नहीं रखती।”